Fjórða mót Bikarsyrpu TR fer fram helgina 12. - 14. febrúar Bikarsyrpa Taflfélags Reykjavíkur heldur áfram þegar fjórða mót syrpunnar fer fram helgina 12. - 14. febrúar og hefst fyrsta umferð föstudaginn 12. febrúar kl. 17.30 . Mótum syrpunnar hefur verið fjölgað og telur hún alls sex kappskákmót sem eru ætluð börnum á grunnskólaaldri ( fædd 2000 og síðar ) sem ekki hafa náð 1600 skákstigum . Þar með gefst þeim tækifæri til að næla sér í alþjóðleg skákstig á skákmótum sem sérhönnuð eru fyrir þau . Tímamörk eru 30 mínútur + 30 sekúndur á hvern leik og geta skákirnar því varað í allt að tvær klukkustundir . Einungis börn og unglingar á grunnskólaaldri sem ekki hafa náð 1600 alþjóðlegum skákstigum geta tekið þátt í mótum Bikarsyrpunnar . Frítt er í mótin fyrir krakka í Taflfélagi Reykjavíkur en fyrir krakka í öðrum taflfélögum er þátttökugjaldið 1000 krónur fyrir hvert mót Bikarsyrpunnar . Dagskrá : 1. umferð 17.30 á föstudegi ( 12. febrúar ) 2. umferð 10.30 á laugardegi ( 13. febrúar ) 3. umferð 14.00 á laugardegi ( 13. febrúar ) 4. umferð 10.30 á sunnudegi ( 14. febrúar ) 5. umferð 14.00 á sunnudegi ( 14. febrúar ) . Hafa má samband við skákstjóra með tölvupósti taflfelag@taflfelag.is eða í síma 899 9268 ( Björn ) og 867 3109 ( Þórir ) . Vinsamlegast skráið þátttakendur sem fyrst , það hjálpar við undirbúning mótsins ! Bikarsyrpan samanstendur af sex mótum í vetur .